title: 2019 m. sausio 24 d. Komisijos įgyvendinimo direktyva (ES) 2019/114, kuria dėl tam tikrų žemės ūkio augalų ir daržovių veislių varietetų savybių, kurias būtina tikrinti, ir būtinųjų tyrimų sąlygų iš dalies keičiamos Komisijos direktyvos 2003/90/EB ir 2003/91/EB, kuriomis nustatomos atitinkamai Tarybos direktyvos 2002/53/EB 7 straipsnio ir Tarybos direktyvos 2002/55/EB 7 straipsnio įgyvendinimo priemonės (Tekstas svarbus EEE.)

text:
25.1.2019

                  LT

                  Europos Sąjungos oficialusis leidinys

                  L 23/35

         KOMISIJOS ĮGYVENDINIMO DIREKTYVA (ES) 2019/114
         2019 m. sausio 24 d.
         kuria dėl tam tikrų žemės ūkio augalų ir daržovių veislių varietetų savybių, kurias būtina tikrinti, ir būtinųjų tyrimų sąlygų iš dalies keičiamos Komisijos direktyvos 2003/90/EB ir 2003/91/EB, kuriomis nustatomos atitinkamai Tarybos direktyvos 2002/53/EB 7 straipsnio ir Tarybos direktyvos 2002/55/EB 7 straipsnio įgyvendinimo priemonės
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. birželio 13 d. Tarybos direktyvą 2002/53/EB dėl bendrojo žemės ūkio augalų veislių katalogo (1), ypač į jos 7 straipsnio 2 dalies a ir b punktus,
         atsižvelgdama į 2002 m. birželio 13 d. Tarybos direktyvą 2002/55/EB dėl prekybos daržovių sėkla (2), ypač į jos 7 straipsnio 2 dalies a ir b punktus,
         kadangi:

                     (1)

                     Komisijos direktyvos 2003/90/EB (3) ir 2003/91/EB (4) buvo priimtos siekiant užtikrinti, kad valstybių narių į nacionalinius katalogus įtraukiamos veislės atitiktų Bendrijos augalų veislių tarnybos (BAVT) patvirtintus protokolus dėl įvairių augalų veislių savybių, kurias būtina tikrinti, ir būtinųjų tų veislių tyrimų sąlygų tiek, kiek nustatyta šiais protokolais. Dėl neįtrauktų į BAVT protokolus veislių direktyvose nustatyta, kad taikomos Tarptautinės naujų augalų veislių apsaugos sąjungos (TNAVAS) rekomendacijos;

                     (2)

                     po paskutinio direktyvų 2003/90/EB ir 2003/91/EB pakeitimo, padaryto Įgyvendinimo direktyva (ES) 2018/100 (5), BAVAT ir TNAVAS patvirtino naujus protokolus ir rekomendacijas bei atnaujino esamus;

                     (3)

                     todėl direktyvos 2003/90/EB ir 2003/91/EB turėtų būti atitinkamai iš dalies pakeistos;

                     (4)

                     šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

               PRIĖMĖ ŠIĄ DIREKTYVĄ:

            1 straipsnis
            Direktyvos Nr. 2003/90/EB I ir II priedai pakeičiami šios direktyvos priedo A dalies tekstu.

            2 straipsnis
            Direktyvos 2003/91/EB priedai pakeičiami šios direktyvos priedo B dalies tekstu.

            3 straipsnis
            Dėl iki 2019 m. rugsėjo 1 d. pradėtų tyrimų valstybės narės gali taikyti direktyvų 2003/90/EB ir 2003/91/EB redakcijas, taikytas iki šia direktyva padaryto jų pakeitimo.

            4 straipsnis
            Valstybės narės ne vėliau kaip 2019 m. rugpjūčio 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
            Tas nuostatas jos taiko nuo 2019 m. rugsėjo 1 d.
            Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

            5 straipsnis
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            6 straipsnis
            Ši direktyva skirta valstybėms narėms.

            Priimta Briuselyje 2019 m. sausio 24 d.

                  Komisijos vardu

                  Pirmininkas

               Jean-Claude JUNCKER

            (1)  OL L 193, 2002 7 20, p. 1.

            (2)  OL L 193, 2002 7 20, p. 33.

            (3)  2003 m. spalio 6 d. Komisijos direktyva 2003/90/EB, nustatanti Tarybos direktyvos 2002/53/EB 7 straipsnio dėl būtiniausiai tikrintinų tam tikrų žemės ūkio augalų veislių požymių ir minimalių tikrinimo reikalavimų įgyvendinimo priemones (OL L 254, 2003 10 8, p. 7).

            (4)  2003 m. spalio 6 d. Komisijos direktyva 2003/91/EB, nustatanti Tarybos direktyvos 2002/55/EB 7 straipsnio įgyvendinimo priemones, susijusias su minimaliomis tikrinimo charakteristikomis ir minimaliomis daržovių rūšių tam tikrų veislių tikrinimo sąlygomis (OL L 254, 2003 10 8, p. 11).

            (5)  2018 m. sausio 22 d. Komisijos įgyvendinimo direktyva (ES) 2018/100, kuria iš dalies keičiamos direktyvos 2003/90/EB ir 2003/91/EB, kuriomis nustatomos atitinkamai Tarybos direktyvos 2002/53/EB 7 straipsnio ir Tarybos direktyvos 2002/55/EB 7 straipsnio įgyvendinimo priemonės, susijusios su tam tikrų žemės ūkio augalų ir daržovių veislių varietetų būtinosiomis tikrinamosiomis savybėmis ir būtinosiomis tyrimų sąlygomis (OL L 17, 2018 1 23, p. 34).

            PRIEDAS

               A DALIS

                     „I PRIEDAS

                        1 straipsnio 2 dalies a punkte nurodytų veislių, turinčių atitikti BAVT techninius protokolus, sąrašas
                         (1)

                                    Mokslinis pavadinimas

                                    Bendrinis pavadinimas

                                    BAVT protokolas

                                    Festuca arundinacea Schreb.

                                 Nendrinis eraičinas

                                 2015 10 1, TP 39/1

                                    Festuca filiformis Pourr.

                                 Siūlinis eraičinas

                                 2011 6 23, TP 67/1

                                    Festuca ovina L.

                                 Avinis eraičinas

                                 2011 6 23, TP 67/1

                                    Festuca pratensis Huds.

                                 Tikrasis eraičinas

                                 2015 10 1, TP 39/1

                                    Festuca rubra L.

                                 Raudonasis eraičinas

                                 2011 6 23, TP 67/1

                                    Festuca trachyphylla (Hack.) Krajina

                                 Šiurkštusis eraičinas

                                 2011 6 23, TP 67/1

                                    Lolium multiflorum Lam.

                                 Gausiažiedė svidrė

                                 2011 6 23, TP 4/1

                                    Lolium perenne L.

                                 Daugiametė svidrė

                                 2011 6 23, TP 4/1

                                    Lolium x hybridum Hausskn.

                                 Bušo svidrė

                                 2011 6 23, TP 4/1

                                    Pisum sativum L. (partim)

                                 Sėjamasis žirnis

                                 2017 3 15, TP 7/2 red. 2

                                    Poa pratensis L.

                                 Pievinė miglė

                                 2017 3 15, TP 33/1

                                    Vicia sativa L.

                                 Sėjamasis vikis

                                 2016 4 19, TP 32/1

                                    Brassica napus L. var. napobrassica (L.) Rchb.

                                 Griežtis

                                 2015 3 11, TP 89/1

                                    Raphanus sativus L. var. oleiformis Pers.

                                 Aliejinis ridikas

                                 2017 3 15, TP 178/1

                                    Brassica napus L. (partim)

                                 Paprastasis griežtis

                                 2011 11 16, TP 36/2

                                    Cannabis sativa L.

                                 Sėjamoji kanapė

                                 2018 3 21, TP 276/1, iš dalies pakeista red.

                                    Glycine max (L.) Merr.

                                 Gauruotoji soja

                                 2017 3 15, TP 80/1

                                    Gossypium spp.

                                 Medvilnė

                                 2016 4 19, TP 88/1

                                    Helianthus annuus L.

                                 Tikroji saulėgrąža

                                 2002 10 31, TP 81/1

                                    Linum usitatissimum L.

                                 Sėjamasis linas

                                 2014 3 19, TP 57/2

                                    Sinapis alba L.

                                 Baltoji garstyčia

                                 2017 3 15, TP 179/1

                                    Avena nuda L.

                                 Plikoji aviža

                                 2015 10 1, TP 20/2

                                    Avena sativa L. (apima A. byzantina K. Koch)

                                 Sėjamoji aviža

                                 2015 10 1, TP 20/2

                                    Hordeum vulgare L.

                                 Paprastasis miežis

                                 2015 10 1, TP 19/4

                                    Oryza sativa L.

                                 Sėjamasis ryžis

                                 2015 10 1, TP 16/3

                                    Secale cereale L.

                                 Sėjamasis rugys

                                 2002 10 31, TP 58/1

                                    xTriticosecale Wittm. ex A. Camus

                                 Hibridai, gauti sukryžminus Triticum genties rūšis ir Secale genties rūšis

                                 2011 2 16, TP 121/2 red. 1

                                    Triticum aestivum L.

                                 Paprastieji kviečiai

                                 2011 2 16, TP 3/4 red. 2

                                    Triticum durum Desf.

                                 Kietasis kvietys

                                 2014 3 19, TP 120/3

                                    Zea mays L. (partim)

                                 Paprastieji kukurūzai

                                 2010 3 11, TP 2/3

                                    Solanum tuberosum L.

                                 Valgomosios bulvės

                                 2017 3 15, TP 23/3

                     II PRIEDAS

                        1 straipsnio 2 dalies b punkte nurodytų veislių, turinčių atitikti TNAVAS bandymų atlikimo rekomendacijas, sąrašas
                         (2)

                                    Mokslinis pavadinimas

                                    Bendrinis pavadinimas

                                    TNAVAS rekomendacija

                                    Beta vulgaris L.

                                 Paprastasis runkelis

                                 1994 11 4, TG/150/3

                                    Agrostis canina L.

                                 Šuninė smilga

                                 1990 10 12, TG/30/6

                                    Agrostis gigantea Roth

                                 Didžioji smilga

                                 1990 10 12, TG/30/6

                                    Agrostis stolonifera L.

                                 Baltoji smilga

                                 1990 10 12, TG/30/6

                                    Agrostis capillaris L.

                                 Paprastoji smilga

                                 1990 10 12, TG/30/6

                                    Bromus catharticus Vahl

                                 Paprastoji ragažolė

                                 2001 4 4, TG/180/3

                                    Bromus sitchensis Trin.

                                 Sitkinė dirsė

                                 2001 4 4, TG/180/3

                                    Dactylis glomerata L.

                                 Paprastoji šunažolė

                                 2002 4 17, TG/31/8

                                    xFestulolium Asch. et Graebn.

                                 Hibridai, gauti sukryžminus Festuca genties rūšis ir Lolium genties rūšis

                                 2008 4 9, TG/243/1

                                    Phleum nodosum L.

                                 Smulkusis motiejukas

                                 1984 11 7, TG/34/6

                                    Phleum pratense L.

                                 Pašarinis motiejukas

                                 1984 11 7, TG/34/6

                                    Lotus corniculatus L.

                                 Paprastasis garždenis

                                 2008 4 9, TG/193/1

                                    Lupinus albus L.

                                 Baltažiedis lubinas

                                 2004 3 31, TG/66/4

                                    Lupinus angustifolius L.

                                 Siauralapis lubinas

                                 2004 3 31, TG/66/4

                                    Lupinus luteus L.

                                 Geltonasis lubinas

                                 2004 3 31, TG/66/4

                                    Medicago doliata Carmign.

                                 Dygioji liucerna

                                 2006 4 5, TG/228/1

                                    Medicago italica (Mill.) Fiori

                                 Italinė liucerna

                                 2006 4 5, TG/228/1

                                    Medicago littoralis Rohde ex Loisel.

                                 Pajūrinė liucerna

                                 2006 4 5, TG/228/1

                                    Medicago lupulina L.

                                 Apyninė liucerna

                                 2006 4 5, TG/228/1

                                    Medicago murex Willd.

                                 Ežinė liucerna

                                 2006 4 5, TG/228/1

                                    Medicago polymorpha L.

                                 Šiurkščioji liucerna

                                 2006 4 5, TG/228/1

                                    Medicago rugosa Desr.

                                 Raukšlėtoji liucerna

                                 2006 4 5, TG/228/1

                                    Medicago sativa L.

                                 Mėlynžiedė liucerna

                                 2005 4 6, TG/6/5

                                    Medicago scutellata (L.) Mill.

                                 Sraiginė liucerna

                                 2006 4 5, TG/228/1

                                    Medicago truncatula Gaertn.

                                 Margalapė liucerna

                                 2006 4 5, TG/228/1

                                    Medicago x varia T. Martyn

                                 Margoji liucerna

                                 2005 4 6, TG/6/5

                                    Trifolium pratense L.

                                 Raudonasis dobilas

                                 2001 4 4, TG/5/7

                                    Trifolium repens L.

                                 Baltasis dobilas

                                 2003 4 9, TG/38/7

                                    Vicia faba L.

                                 Paprastoji pupa

                                 2002 4 17, TG/8/6

                                    Phacelia tanacetifolia Benth.

                                 Bitinė facelija

                                 2017 4 5, TG/319/1

                                    Arachis hypogaea L.

                                 Valgomasis arachis

                                 2014 4 9, TG/93/4

                                    Brassica rapa L. var. silvestris (Lam.) Rapsukas

                                 Dirvinis bastutis

                                 2002 4 17, TG/185/3

                                    Carthamus tinctorius L.

                                 Dažinis dygminas

                                 1990 10 12, TG/134/3

                                    Papaver somniferum L.

                                 Daržinė aguona

                                 2014 4 9, TG/166/4

                                    Sorghum bicolor (L.) Moench

                                 Sorgai

                                 2015 3 25, TG/122/4

                                    Sorghum sudanense (Piper) Stapf.

                                 Sudanžolė

                                 2015 3 25, TG/122/4

                                    Sorghum bicolor (L.) Moench x Sorghum sudanense (Piper) Stapf

                                 Hibridai, gaunami kryžminant Sorghum bicolor ir Sorghum sudanense

                                 2015 3 25, TG/122/4

               “

               B DALIS

                     „I PRIEDAS

                        1 straipsnio 2 dalies a punkte nurodytų veislių, turinčių atitikti BAVT techninius protokolus, sąrašas
                         (3)

                                    Mokslinis pavadinimas

                                    Bendrinis pavadinimas

                                    BAVT protokolas

                                    Allium cepa L. (Cepa grupė)

                                 Valgomasis svogūnas

                                 2009 4 1, TP 46/2

                                    Allium cepa L. (Aggregatum group)

                                 Valgomasis svogūnas – valgomieji svogūnėliai

                                 2009 4 1, TP 46/2

                                    Allium fistulosum L.

                                 Tuščialaiškis česnakas

                                 2010 3 11, TP 161/1

                                    Allium porrum L.

                                 Daržinis poras

                                 2009 4 1, TP 85/2

                                    Allium sativum L.

                                 Valgomasis česnakas

                                 2004 3 25, TP 162/1

                                    Allium schoenoprasum L.

                                 Laiškinis česnakas

                                 2015 3 11, TP 198/2

                                    Apium graveolens L.

                                 Valgomasis salieras

                                 2008 3 13, TP 82/1

                                    Apium graveolens L.

                                 Gumbinis salieras

                                 2008 3 13, TP 74/1

                                    Asparagus officinalis L.

                                 Smidrai

                                 2011 2 16, TP 130/2

                                    Beta vulgaris L.

                                 Paprastasis runkelis, įskaitant Cheltenham rūšį

                                 2009 4 1, TP 60/1

                                    Beta vulgaris L.

                                 Mangoldas

                                 2015 3 11, TP 106/1

                                    Brassica oleracea L.

                                 Garbiniuotasis kopūstas

                                 2011 2 16, TP 90/2

                                    Brassica oleracea L.

                                 Žiedinis kopūstas

                                 2018 3 21, TP 45/2 red. 2

                                    Brassica oleracea L.

                                 Brokolinis kopūstas

                                 2017 3 15, TP 151/2 red.

                                    Brassica oleracea L.

                                 Briuselinis kopūstas

                                 2017 3 15, TP 54/2 red.

                                    Brassica oleracea L.

                                 Kaliaropė

                                 2017 3 15, TP 65/1 red.

                                    Brassica oleracea L.

                                 Savojinis kopūstas, baltasis gūžinis kopūstas ir raudonasis gūžinis kopūstas

                                 2017 3 15, TP 48/3 red.

                                    Brassica rapa L.

                                 Kininis kopūstas

                                 2008 3 13, TP 105/1

                                    Capsicum annuum L.

                                 Vienmetė paprika

                                 2017 3 15, TP 76/2 red.

                                    Cichorium endivia L.

                                 Salotinė garbanotoji trūkažolė ir salotinė plačialapė trūkažolė

                                 2014 3 19, TP 118/3

                                    Cichorium intybus L.

                                 Paprastoji trūkažolė

                                 2005 12 1, TP 172/2

                                    Cichorium intybus L.

                                 Paprastoji trūkažolė

                                 2018 3 21, TP 154/1

                                    Cichorium intybus L.

                                 Salotinė trūkažolė

                                 2018 3 21, TP 173/2

                                    Citrullus lanatus (Thunb.) Matsum. et Nakai

                                 Tikrasis arbūzas

                                 2014 3 19, TP 142/2

                                    Cucumis melo L.

                                 Sėjamasis melionas

                                 2007 3 21, TP 104/2

                                    Cucumis sativus L.

                                 Paprastasis agurkas

                                 2018 3 21, TP 61/2 red.

                                    Cucurbita maxima Duchesne

                                 Didysis moliūgas

                                 2015 3 11, TP 155/1

                                    Cucurbita pepo L.

                                 Paprastasis agurotis

                                 2014 3 19, TP 119/1 red.

                                    Cynara cardunculus L.

                                 Dygusis artišokas

                                 2013 2 27, TP 184/2

                                    Daucus carota L.

                                 Paprastoji morka ir pašarinė morka

                                 2008 3 13, TP 49/3

                                    Foeniculum vulgare Mill.

                                 Paprastasis pankolis

                                 2004 3 25, TP 183/1

                                    Lactuca sativa L.

                                 Sėjamoji salota

                                 2018 3 21, TP 13/6

                                    Solanum lycopersicum L.

                                 Valgomasis pomidoras

                                 2018 3 21, TP 44/4 red. 3

                                    Petroselinum crispum (Mill.) Nyman ex A. W. Hill

                                 Sėjamoji petražolė

                                 2007 3 21, TP 136/1

                                    Phaseolus coccineus L.

                                 Raudonžiedė pupelė

                                 2007 3 21, TP 9/1

                                    Phaseolus vulgaris L.

                                 Žemaūgė daržinė pupelė ir vijoklinė daržinė pupelė

                                 2013 2 27, TP 12/4

                                    Pisum sativum L. (partim)

                                 Raukšlėtasis žirnis, gliaudomasis žirnis ir cukrinis žirnis

                                 2017 3 15, TP 7/2 red. 2

                                    Raphanus sativus L.

                                 Valgomasis ridikas

                                 2015 3 11, TP 64/2 red.

                                    Rheum rhabarbarum L

                                 Daržovinis rabarbaras

                                 2016 4 19, TP 62/1

                                    Scorzonera hispanica L.

                                 Valgomoji gelteklė

                                 2015 3 11, TP 116/1

                                    Solanum melongena L.

                                 Paprastasis baklažanas

                                 2008 3 13, TP 117/1

                                    Spinacia oleracea L.

                                 Daržinis špinatas

                                 2017 3 15, TP 55/5 red. 2

                                    Valerianella locusta (L.) Laterr.

                                 Salotinė sultenė

                                 2007 3 21, TP 75/2

                                    Vicia faba L. (partim)

                                 Paprastoji pupa

                                 2004 3 25, TP Broadbean/1

                                    Zea mays L. (partim)

                                 Paprastasis kukurūzas

                                 2010 3 11, TP 2/3

                                    Solanum habrochaites S. Knapp & D.M. Spooner; Solanum lycopersicum L. x Solanum habrochaites S. Knapp & D.M. Spooner; Solanum lycopersicum L. x Solanum peruvianum (L.) Mill.; Solanum lycopersicum L. x Solanum cheesmaniae (L. Ridley) Fosberg; Solanum pimpinellifolium L. x Solanum habrochaites S. Knapp & D.M. Spooner;

                                 Pomidoro poskiepiai

                                 2018 3 21, TP 294/1 red. 3

                                    Cucurbita maxima Duchesne x Cucurbita moschata Duchesne

                                    Cucurbita maxima Duch. x Cucurbita moschata Duch. tarprūšiniai hibridai, skirti naudoti kaip poskiepiai

                                 2017 3 15, TP 311/3

                     II PRIEDAS

                        1 straipsnio 2 dalies b punkte nurodytų veislių, turinčių atitikti TNAVAS bandymų atlikimo rekomendacijas, sąrašas
                         (4)

                                    Mokslinis pavadinimas

                                    Bendrinis pavadinimas

                                    TNAVAS rekomendacija

                                    Brassica rapa L.

                                 Paprastoji ropė

                                 2001 4 4, TG/37/10

               “

               (1)  Šių protokolų tekstus galima rasti BAVT svetainėje (www.cpvo.europa.eu).

               (2)  Šių rekomendacijų tekstus galima rasti TNAVAS svetainėje (www.upov.int).

               (3)  Šių protokolų tekstus galima rasti BAVT svetainėje (www.cpvo.europa.eu).

               (4)  Šių rekomendacijų tekstus galima rasti TNAVAS svetainėje (www.upov.int).


title: 2018 m. spalio 19 d. Komisijos įgyvendinimo direktyva (ES) 2018/1581, kuria iš dalies keičiamos Tarybos direktyvos 2009/119/EB nuostatos dėl atsargų saugojimo įpareigojimų apskaičiavimo metodų

text:
22.10.2018

                  LT

                  Europos Sąjungos oficialusis leidinys

                  L 263/57

         KOMISIJOS ĮGYVENDINIMO DIREKTYVA (ES) 2018/1581
         2018 m. spalio 19 d.
         kuria iš dalies keičiamos Tarybos direktyvos 2009/119/EB nuostatos dėl atsargų saugojimo įpareigojimų apskaičiavimo metodų
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. rugsėjo 14 d. Tarybos direktyvą 2009/119/EB, kuria valstybės narės įpareigojamos išlaikyti privalomąsias žalios naftos ir (arba) naftos produktų atsargas (1), ypač į jos 3 straipsnio 4 dalį,
         kadangi:

                     (1)

                     pagal Direktyvos 2009/119/EB 22 straipsnį Komisija atliko direktyvos veikimo ir įgyvendinimo peržiūrą (toliau – laikotarpio vidurio vertinimas) ir nustatė, kad reikia atlikti kelis techninius direktyvos pakeitimus, kad ją būtų lengviau įgyvendinti (2);

                     (2)

                     naujo metinio atsargų saugojimo įpareigojimo pagal Direktyvą 2009/119/EB taikymą atidėjus trimis mėnesiams, valstybės narės turėtų daugiau laiko vidaus administracinėms procedūroms užbaigti, laikytis nustatytų terminų taptų lengviau ir galbūt tam pakaktų mažesnių išlaidų;

                     (3)

                     apibrėžiant, kas yra naftos atsargos, ir nustatant, kurie įvairūs naftos produktai svarbūs apskaičiuojant atsargų saugojimo įpareigojimą, vertinant situacijos kritiškumą ir saugomų specialiųjų atsargų kiekį, taip pat ataskaitų teikimo tikslais remiamasi Europos Parlamento ir Tarybos reglamentu (EB) Nr. 1099/2008 (3). Reglamentas (EB) Nr. 1099/2008 kelis kartus iš dalies keistas. Todėl Direktyvos 2009/119/EB nuorodos į konkrečias Reglamento (EB) Nr. 1099/2008 nuostatas paseno ir turi būti pritaikytos taip, kad jos nurodytų atitinkamas to reglamento nuostatas;

                     (4)

                     tai, kad pirminio benzino kiekis, kuris apskaičiuojant atsargų saugojimo įpareigojimą nėra svarbus (priklausomai nuo to, ar pirminiu benzinu išreikštas našumas per praėjusius metus buvo mažesnis ar didesnis nei 7 %), yra apskaičiuojamas taikant dvi skirtingas formules, praktiškai lėmė, kad kai kurių valstybių narių atsargų saugojimo įpareigojimai svyruoja, todėl gali susidaryti direktyvos tikslais nepateisinama didelė finansinė našta ir gali būti nesilaikoma reikalavimų. Panaikinus 7 % ribą ir visoms valstybėms narėms suteikus vienodas galimybes turėtų išnykti nelygybė ir nepagrįsti svyravimai;

                     (5)

                     pagal 2011 m. rugsėjo 28 d. bendrą valstybių narių ir Komisijos politinį pareiškimą dėl aiškinamųjų dokumentų (4) valstybės narės pagrįstais atvejais įsipareigojo prie pranešimų apie perkėlimo priemones pridėti vieną ar daugiau dokumentų, kuriuose paaiškinamos direktyvos sudedamųjų dalių ir nacionalinių perkėlimo priemonių atitinkamų dalių sąsajos;

                     (6)

                     šioje direktyvoje nustatytos priemonės atitinka pagal Direktyvos 2009/119/EB 23 straipsnį įsteigto komiteto nuomonę,

               PRIĖMĖ ŠIĄ DIREKTYVĄ:

            1 straipsnis
            Direktyva 2009/119/EB iš dalies keičiama taip:

                        1)

                        2 straipsnio i punktas pakeičiamas taip:
                        „i)   „naftos atsargos“– energetikos produktų, išvardytų Reglamento (EB) Nr. 1099/2008 A priedo 3.4 skyriuje, atsargos;“;

                        2)

                        3 straipsnio 3 dalis pakeičiama taip:

                           „3.   Tačiau nepaisant 2 dalies, laikotarpiu nuo kiekvienų kalendorinių metų sausio 1 d. iki birželio 30 d. toje dalyje nurodyto grynojo importo ir vidaus suvartojimo dienos vidurkiai nustatomi remiantis priešpaskutiniais kalendoriniais metais prieš konkrečius kalendorinius metus importuotu ar suvartotu kiekiu.“;

                        3)

                        6 straipsnio 1 dalies antras sakinys pakeičiamas taip:
                        „Tame registre visų pirma pateikiama informacija, reikalinga tiksliai nurodyti sandėliui, perdirbimo įmonei ar saugyklai, kurioje yra atitinkamos atsargos, taip pat jų kiekiui, savininkui ir pobūdžiui pagal Reglamento (EB) Nr. 1099/2008 A priedo 3.4 skyriuje nustatytas kategorijas.“;

                        4)

                        9 straipsnio 2 dalies pirmas sakinys pakeičiamas taip:

                           „2.   Specialiąsias atsargas gali sudaryti tik vienos ar kelių toliau išvardytų kategorijų produktai, apibrėžti Reglamento (EB) Nr. 1099/2008 A priedo 3.4 skyriuje:“;

                        5)

                        9 straipsnio 3 dalies trečia pastraipa pakeičiama taip:
                        „Pirmoje ir antroje pastraipose nurodyti žalios naftos ekvivalentai apskaičiuojami bendrą faktinio bendrojo vidaus pristatymo, apibrėžto Reglamento (EB) Nr. 1099/2008 C priedo 3.2.2.11 skirsnyje, kiekių sumą dauginant iš koeficiento 1,2 produktams, įtrauktiems į naudojamas ar susijusias kategorijas. Tarptautiniuose jūriniuose bunkeriuose esantis kiekis į skaičiavimus neįtraukiamas.“;

                        6)

                        II priedo antra pastraipa pakeičiama taip:
                        „Vidaus suvartojimas yra bendra faktinio bendrojo vidaus pristatymo, apibrėžto Reglamento (EB) Nr. 1099/2008 C priedo 3.2.2.11 skirsnyje, kiekių suma, sudaryta tik iš šių produktų: automobilinio benzino, aviacinio benzino, benzininių reaktyvinių degalų (pirminio benzino reaktyvinių degalų arba JP4), žibalinių reaktyvinių degalų, kitų rūšių žibalo, gazolio ir (arba) dyzelino (distiliacinės alyvos) ir mazuto (turinčio didelį kiekį sieros ir nedidelį kiekį sieros), apibrėžtų Reglamento (EB) Nr. 1099/2008 A priedo 3.4 skyriuje.“;

                        7)

                        III priedo šeštos pastraipos a punktas pakeičiamas taip:

                                    „a)

                                    įtraukti visas kitas Reglamento (EB) Nr. 1099/2008 A priedo 3.4 skyriuje nurodytų naftos produktų atsargas ir apskaičiuoti žalios naftos ekvivalentą, daugindamos kiekį iš koeficiento 1,065, arba“.

                        8)

                        I priedas pakeičiamas šios direktyvos priedo tekstu.

            2 straipsnis

               1.   Valstybės narės ne vėliau kaip iki 2019 m. spalio 19 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
               Tas nuostatas jos taiko nuo 2020 m. sausio 1 d.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            4 straipsnis
            Ši direktyva skirta valstybėms narėms.

            Priimta Briuselyje 2018 m. spalio 19 d.

                  Komisijos vardu

                  Pirmininkas

               Jean-Claude JUNCKER

            (1)  OL L 265, 2009 10 9, p. 9.

            (2)  Komisijos tarnybų darbinis dokumentas „Tarybos direktyvos 2009/119/EB, kuria valstybės narės įpareigojamos išlaikyti privalomąsias žalios naftos ir (arba) naftos produktų atsargas, laikotarpio vidurio vertinimas“ (SWD(2017) 439 final).

            (3)  2008 m. spalio 22 d. Europos Parlamento ir Tarybos reglamentas (EB) Nr. 1099/2008 dėl energetikos statistikos (OL L 304, 2008 11 14, p. 1).

            (4)  OL C 369, 2011 12 17, p. 14.

            PRIEDAS
            „

                     I PRIEDAS

                        ŽALIOS NAFTOS EKVIVALENTO, NAUDOJAMO NAFTOS PRODUKTŲ IMPORTUI IŠREIKŠTI, APSKAIČIAVIMO METODAS

                     Valstybės narės apskaičiuoja naftos produktų importo žalios naftos ekvivalentą, nurodytą 3 straipsnyje, taikydamos toliau nurodytą metodą.

                                 1)

                                 apskaičiuojama ir atsižvelgiant į bet kokius atsargų pasikeitimus patikslinama žalios naftos, gamtinių dujų kondensatų, naftos perdirbimo gamyklų žaliavų ir kitų angliavandenilių, apibrėžtų Reglamento (EB) Nr. 1099/2008 (*1) A priedo 3.4 skyriuje, grynojo importo suma. Iš gauto skaičiaus atimamas vienas iš toliau nurodytų skaičių, rodančių pirminio benzino našumą:

                                             —

                                             4 %,

                                             —

                                             vidutinis pirminio benzino našumas,

                                             —

                                             grynasis faktinis pirminio benzino suvartojimas.

                                 2)

                                 apskaičiuojama ir atsižvelgiant į bet kokius atsargų pasikeitimus patikslinama visų kitų naftos produktų, apibrėžtų Reglamento (EB) Nr. 1099/2008 A priedo 3.4 skyriuje, grynojo importo suma ir padauginama iš koeficiento 1,065.

                           Skaičių, gautų atlikus 1 ir 2 veiksmus, suma yra žalios naftos ekvivalentas.
                     Tarptautiniuose jūriniuose bunkeriuose esantis kiekis į skaičiavimus neįtraukiamas.

               “


title: 2018 m. gruodžio 13 d. Komisijos deleguotoji direktyva (ES) 2019/369, kuria dėl naujų psichoaktyviųjų medžiagų įtraukimo į termino „narkotikas“ apibrėžtį iš dalies keičiamas Tarybos pamatinio sprendimo 2004/757/TVR priedas

text:
7.3.2019

                  LT

                  Europos Sąjungos oficialusis leidinys

                  L 66/3

         KOMISIJOS DELEGUOTOJI DIREKTYVA (ES) 2019/369
         2018 m. gruodžio 13 d.
         kuria dėl naujų psichoaktyviųjų medžiagų įtraukimo į termino „narkotikas“ apibrėžtį iš dalies keičiamas Tarybos pamatinio sprendimo 2004/757/TVR priedas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2017 m. lapkričio 15 d. Europos Parlamento ir Tarybos direktyvą (ES) 2017/2103, kuria, siekiant į termino „narkotikas“ apibrėžtį įtraukti naujų psichoaktyviųjų medžiagų, iš dalies keičiamas Tarybos pamatinis sprendimas 2004/757/TVR ir kuria panaikinamas Tarybos sprendimas 2005/387/TVR (1), visų pirma į jos 3 straipsnio 3 dalį,
         kadangi:

                     (1)

                     Tarybos pamatinio sprendimo 2004/757/TVR (2) priede pateiktas sąrašas medžiagų, kurioms pagal to pamatinio sprendimo 1 straipsnio 1 dalies b punktą taikoma „narkotiko“ apibrėžtis;

                     (2)

                     Direktyva (ES) 2017/2103 prie Pamatinio sprendimo 2004/757/TVR buvo pridėtas priedas. Jame išvardijamos visos naujos psichoaktyviosios medžiagos, dėl kurių pagal Tarybos sprendimą 2005/387/TVR (3) taikomos kontrolės priemonės ir baudžiamosios sankcijos prieš priimant Direktyvą (ES) 2017/2103;

                     (3)

                     Direktyva (ES) 2017/2103 nuo 2018 m. lapkričio 23 d. panaikintas Sprendimas 2005/387/TVR. Nuo Direktyvos (ES) 2017/2103 priėmimo iki 2018 m. lapkričio 23 d. penkioms naujoms psichoaktyviosioms medžiagoms buvo taikomos kontrolės priemonės ir baudžiamosios sankcijos pagal Sprendimą 2005/387/TVR. Tačiau šios naujos psichoaktyviosios medžiagos dar neįtrauktos į Pamatinio sprendimo 2004/757/TVR priedą;

                     (4)

                     todėl, panaikinus Sprendimą 2005/387/TVR, į Pamatinio sprendimo 2004/757/TVR priedą turėtų būti įtrauktos šios naujos psichoaktyviosios medžiagos:

                                 a)

                                    N-fenil-N-[1-(2-feniletil)piperidin-4-il]furan-2-karboksamidas (furanilfentanilis), kuriam taikomos kontrolės priemonės pagal Tarybos įgyvendinimo sprendimą (ES) 2017/2170 (4);

                                 b)

                                    N-(1-amino-3,3-dimetil-1-oksobutan-2-il)-1-(cikloheksilmetil)-1H-indazol-3-karboksamidas (ADB-CHMINACA), kuriam taikomos kontrolės priemonės pagal Tarybos įgyvendinimo sprendimą (ES) 2018/747 (5);

                                 c)

                                 1-(4-cianobutil)-N-(2-fenilpropan-2-il)-1H-indazol-3-karboksamidas (CUMYL-4CN-BINACA), kuriam taikomos kontrolės priemonės pagal Tarybos įgyvendinimo sprendimą (ES) 2018/748 (6);

                                 d)

                                    N-fenil-N-[1-(2-feniletil)piperidin-4-il]ciklopropankarboksamidas (ciklopropilfentanilis) ir 2-metoksi-N-fenil-N-[1-(2-feniletil)piperidin-4-il]acetamidas (metoksiacetilfentanilis), kuriems taikomos kontrolės priemonės pagal Tarybos įgyvendinimo sprendimą (ES) 2018/1463 (7);

                     (5)

                     Airijai Direktyva (ES) 2017/2103 privaloma, todėl ji dalyvauja priimant ir taikant šią deleguotąją direktyvą;

                     (6)

                     Jungtinei Karalystei Direktyva (ES) 2017/2103 nėra privaloma, todėl ji nedalyvauja priimant ir taikant šią deleguotąją direktyvą ir ji nėra jai privaloma ar taikoma;

                     (7)

                     Danijai Direktyva (ES) 2017/2103 nėra privaloma, todėl ji nedalyvauja priimant ir taikant šią deleguotąją direktyvą ir ji nėra jai privaloma ar taikoma;

                     (8)

                     todėl Pamatinis sprendimas 2004/757/TVR turėtų būti atitinkamai iš dalies pakeistas,

               PRIĖMĖ ŠIĄ DIREKTYVĄ:

            1 straipsnis
            Pamatinio sprendimo 2004/757/TVR pakeitimas
            Pamatinio sprendimo 2004/757/TVR priede pateiktas sąrašas papildomas šiais punktais:

                           „13.

                              N-fenil-N-[1-(2-feniletil)piperidin-4-il]furan-2-karboksamidas (furanilfentanilis), kaip nurodyta Tarybos įgyvendinimo sprendime (ES) 2017/2170 (*1).

                           14.

                              N-(1-amino-3,3-dimetil-1-oksobutan-2-il)-1-(cikloheksilmetil)-1H-indazol-3-karboksamidas (ADB-CHMINACA), kaip nurodyta Tarybos įgyvendinimo sprendime (ES) 2018/747 (*2).

                           15.

                           1-(4-cianobutil)-N-(2-fenilpropan-2-il)-1H-indazol-3-karboksamidas (CUMYL-4CN-BINACA), kaip nurodyta Tarybos įgyvendinimo sprendime (ES) 2018/748 (*3).

                           16.

                              N-fenil-N-[1-(2-feniletil)piperidin-4-il]ciklopropankarboksamidas (ciklopropilfentanilis) ir 2-metoksi-N-fenil-N-[1-(2-feniletil)piperidin-4-il]acetamidas (metoksiacetilfentanilis), kaip nurodyta Tarybos įgyvendinimo sprendime (ES) 2018/1463 (*4).

            2 straipsnis
            Perkėlimas į nacionalinę teisę

               1.   Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi ne vėliau kaip nuo 2019 m. rugsėjo 7 d. Tačiau jos užtikrina, kad iki 2019 m. rugsėjo 29 d. įsigaliotų įstatymai, reglamentai ir administracinės nuostatos, būtini, kad būtų laikomasi šios Direktyvos 1 straipsnyje nurodyto Pamatinio sprendimo 2004/757/TVR priedo 16 punkto. Jos nedelsdamos pateikia Komisijai tų teisės aktų nuostatų tekstą.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Įsigaliojimas
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            4 straipsnis
            Ši direktyva pagal Sutartis skirta valstybėms narėms.

            Priimta Briuselyje 2018 m. gruodžio 13 d.

                  Komisijos vardu

                  Pirmininkas

               Jean-Claude JUNCKER

            (1)  OL L 305, 2017 11 21, p. 12.

            (2)  2004 m. spalio 25 d. Tarybos pamatinis sprendimas 2004/757/TVR, nustatantis būtiniausias nuostatas dėl nusikalstamų veikų sudėties požymių ir bausmių neteisėtos prekybos narkotikais srityje (OL L 335, 2004 11 11, p. 8).

            (3)  2005 m. gegužės 10 d. Tarybos sprendimas 2005/387/TVR dėl keitimosi informacija apie naujas psichoaktyviąsias medžiagas, jų rizikos įvertinimo ir kontrolės (OL L 127, 2005 5 20, p. 32).

            (4)  2017 m. lapkričio 15 d. Tarybos įgyvendinimo sprendimas (ES) 2017/2170 dėl kontrolės priemonių taikymo N-fenil-N-[1-(2-feniletil)piperidin-4-il]furan-2-karboksamidui (furanilfentaniliui) (OL L 306, 2017 11 22, p. 19).

            (5)  2018 m. gegužės 14 d. Tarybos įgyvendinimo sprendimas (ES) 2018/747 dėl kontrolės priemonių taikymo naujai psichoaktyviajai medžiagai N-(1-amino-3,3-dimetil-1-oksobutan-2-il)-1-(cikloheksilmetil)-1H-indazol-3-karboksamidui (ADB-CHMINACA) (OL L 125, 2018 5 22, p. 8).

            (6)  2018 m. gegužės 14 d. Tarybos įgyvendinimo sprendimas (ES) 2018/748 dėl kontrolės priemonių taikymo naujai psichoaktyviajai medžiagai 1-(4-cianobutil)-N-(2-fenilpropan-2-il)-1H-indazol-3-karboksamidui (CUMYL-4CN-BINACA) (OL L 125, 2018 5 22, p. 10).

            (7)  2018 m. rugsėjo 28 d. Tarybos įgyvendinimo sprendimas (ES) 2018/1463 dėl kontrolės priemonių taikymo naujoms psichoaktyviosioms medžiagoms N-fenil-N-[1-(2-feniletil)piperidin-4-il]ciklopropankarboksamidui (ciklopropilfentaniliui) ir 2-metoksi-N-fenil-N-[1-(2-feniletil)piperidin-4-il]acetamidui (metoksiacetilfentaniliui) (OL L 245, 2018 10 1, p. 9).


title: 2019 m. birželio 17 d. Komisijos įgyvendinimo direktyva (ES) 2019/990, kuria iš dalies keičiamas Tarybos direktyvos 2002/55/EB 2 straipsnio 1 dalies b punkte, Tarybos direktyvos 2008/72/EB II priede ir Komisijos direktyvos 93/61/EEB priede pateiktas genčių ir rūšių sąrašas (Tekstas svarbus EEE.)

text:
18.6.2019

                  LT

                  Europos Sąjungos oficialusis leidinys

                  L 160/14

         KOMISIJOS ĮGYVENDINIMO DIREKTYVA (ES) 2019/990
         2019 m. birželio 17 d.
         kuria iš dalies keičiamas Tarybos direktyvos 2002/55/EB 2 straipsnio 1 dalies b punkte, Tarybos direktyvos 2008/72/EB II priede ir Komisijos direktyvos 93/61/EEB priede pateiktas genčių ir rūšių sąrašas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. birželio 13 d. Tarybos direktyvą 2002/55/EB dėl prekybos daržovių sėkla (1), ypač į jos 2 straipsnio 2 dalį,
         atsižvelgdama į 2008 m. liepos 15 d. Tarybos direktyvą 2008/72/EB dėl prekybos daržovių dauginamąja ir sodinamąja medžiaga, išskyrus sėklą (2), ypač į jos 1 straipsnio 3 dalį ir 22 straipsnį,
         atsižvelgdama į 1993 m. liepos 2 d. Komisijos direktyvą 93/61/EEB, pateikiančią sąlygų, kurias turi atitikti daržovių dauginamoji ir sodinamoji medžiaga, išskyrus sėklą, remiantis Tarybos direktyva 92/33/EEB, sąrašą (3), ypač į jos 1 straipsnį,
         kadangi:

                     (1)

                     direktyvose 2002/55/EB ir 2008/72/EB informacija apie rūšis, kurioms jos taikomos, pateikta dviejų skilčių lentelėje: vienoje skiltyje nurodytas rūšies mokslinis pavadinimas, kitoje – vienas ar keli bendriniai kiekvienos rūšies pavadinimai;

                     (2)

                     tam tikros daržovių rūšių veislės priklauso po jų moksliniais pavadinimais nurodytoms rūšims, bet ne veislių tipams, apibūdintiems nurodant jų bendrinius pavadinimus. Todėl reikėtų nurodyti, ar tam tikrai veislei taikomos direktyvos 2002/55/EB ir 2008/72/EB;

                     (3)

                     pateikiant šią informaciją, reikėtų atsižvelgti į tai, kad, nors kai kurių veislių daržovėmis Sąjungoje prekiaujama plačiu mastu, kitų veislių daržovėmis prekiaujama tik tam tikrose šalyse ar regionuose. Taigi į šių direktyvų taikymo sritį neturėtų būti įtrauktos visos tų daržovių rūšių veislės. Atitinkamai reikėtų nurodyti, kad į jų taikymo sritį turėtų būti įtrauktos visos vienų rūšių veislės ir tik tam tikros kitų rūšių veislės;

                     (4)

                     auginamų augalų rūšių veislėms klasifikuoti į Tarptautinį auginamų augalų nomenklatūros kodeksą (angl. The International Code of Nomenclature for Cultivated Plants, ICNCP) įtraukta oficiali kategorija „grupė“. Kategorija „grupė“ – tinkama priemonė apibrėžti tam tikrai rūšiai priklausančioms veislėms, kurioms taikomos direktyvos 2002/55/EB ir 2008/72/EB;

                     (5)

                     siekiant patikslinti, ar į direktyvų taikymo sritį įtrauktos visos konkrečios daržovių rūšies veislės, ar tik tam tikros jų grupės, direktyvose 2002/55/EB ir 2008/72/EB pateiktos rūšių lentelės turėtų būti iš dalies pakeistos. Atitinkami daržovių rūšių botaniniai pavadinimai ir su jais susiję grupių pavadinimai turėtų būti pateikti hierarchine tvarka, kad būtų pašalinta bet kokia galima dviprasmybė, susijusi su atitinkamos rūšies veislėmis;

                     (6)

                     taikant skirtingų rūšių veislių hibridizacijos ir vienos rūšies veislių hibridizacijos metodus, gali būti sukurtos tokios daržovių veislės, kurios nėra įtrauktos nė į vieną nustatytą rūšį ar grupę. Siekiant tokius veislių tipus įtraukti į Direktyvos 2002/55/EB taikymo sritį, į rūšių sąrašą reikėtų įtraukti tos direktyvos 2 straipsnio 1 dalies b punkte pateiktame sąraše nurodytų rūšių ir grupių hibridus;

                     (7)

                     Direktyvos 2002/55/EB 2 straipsnio 1 dalies b punkte pateiktame sąraše nurodytos grupės prireikus taip pat turėtų būti įtrauktos į tos direktyvos II priedo 3 punkto a papunktyje ir III priedo 2 punkte pateiktus sąrašus;

                     (8)

                     todėl direktyvos 2002/55/EB, 2008/72/EB ir 93/61/EEB turėtų būti atitinkamai iš dalies pakeistos;

                     (9)

                     be to, Direktyva 93/61/EEB įgyvendinamas Tarybos direktyvos 92/33/EEB (4) 4 straipsnis, panaikintas ir pakeistas Direktyvos 2008/72/EB 4 straipsniu. Direktyvos 93/61/EEB priede pateiktas sąrašas, kuriame nurodytos sąlygos, kurias turi atitikti daržovių dauginamoji medžiaga, ir išvardytos tos rūšys bei kenksmingieji organizmai, kurie blogina jų kokybę;

                     (10)

                     atnaujinant atitinkamą sąrašą, Direktyvoje 93/61/EEB pateikti tam tikrų rūšių botaniniai pavadinimai turėtų būti atnaujinti atsižvelgiant į naujausias mokslines žinias;

                     (11)

                     šioje direktyvoje nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠIĄ DIREKTYVĄ:

            1 straipsnis
            Direktyvos 2002/55/EB daliniai pakeitimai
            Direktyva 2002/55/EB iš dalies keičiama pagal šios direktyvos priedo A dalį.

            2 straipsnis
            Direktyvos 2008/72/EB daliniai pakeitimai
            Direktyvos 2008/72/EB II priedas pakeičiamas šios direktyvos priedo B dalies tekstu.

            3 straipsnis
            Direktyvos 93/61/EEB daliniai pakeitimai
            Direktyvos 93/61/EEB priedas iš dalies keičiamas pagal šios Direktyvos priedo C dalį.

            4 straipsnis
            Perkėlimas į nacionalinę teisę
            Valstybės narės ne vėliau kaip iki 2020 m. birželio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Apie tai jos nedelsdamos praneša Komisijai.
            Tas nuostatas jos taiko nuo 2020 m. liepos 1 d.
            Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

            5 straipsnis
            Įsigaliojimas
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            6 straipsnis
            Adresatai
            Ši direktyva skirta valstybėms narėms.

            Priimta Briuselyje 2019 m. birželio 17 d.

                  Komisijos vardu

                  Pirmininkas

               Jean-Claude JUNCKER

            (1)  OL L 193, 2002 7 20, p. 33.

            (2)  OL L 205, 2008 8 1, p. 28.

            (3)  OL L 250, 1993 10 7, p. 19.

            (4)  1992 m. balandžio 28 d. Tarybos Direktyva 92/33/EEB dėl prekybos daržovių dauginamąja ir sodinamąja medžiaga, išskyrus sėklą (OL L 157, 1992 6 10, p. 1).

            PRIEDAS
            A DALIS
            Direktyva 2002/55/EB iš dalies keičiama taip:

                        1)

                        2 straipsnio 1 dalies b punktas pakeičiamas taip:

                                    „Allium cepa L.

                                                —

                                                   Cepa grupė (Valgomasis svogūnas)

                                                —

                                                   Aggregatum grupė (Valgomasis svogūnėlis)

                                       Allium fistulosum L. (Tuščialaiškis česnakas)

                                                —

                                                visos veislės

                                       Allium porrum L. (Daržinis poras)

                                                —

                                                visos veislės

                                       Allium sativum L. (Valgomasis česnakas)

                                                —

                                                visos veislės

                                       Allium schoenoprasum L. (Laiškinis česnakas)

                                                —

                                                visos veislės

                                       Anthriscus cerefolium (L.) Hoffm. (Daržinis builis)

                                                —

                                                visos veislės

                                       Apium graveolens L.

                                                —

                                                Lapkotinių salierų grupė

                                                —

                                                Gumbinių salierų grupė

                                       Asparagus officinalis L. (Vaistinis smidras)

                                                —

                                                visos veislės

                                       Beta vulgaris L.

                                                —

                                                Burokėlių grupė (Raudonasis burokėlis)

                                                —

                                                Tankiųjų lapinių burokėlių grupė (Lapinis burokėlis arba mangoldas)

                                       Brassica oleracea L.

                                                —

                                                Lapinių kopūstų grupė

                                                —

                                                Žiedinių kopūstų grupė

                                                —

                                                Gūžinių kopūstų grupė (Raudongūžis kopūstas ir baltagūžis kopūstas)

                                                —

                                                Briuselinių kopūstų grupė

                                                —

                                                Ropinių kopūstų grupė

                                                —

                                                Savojinių kopūstų grupė

                                                —

                                                Brokolinių kopūstų grupė (Brokolinis kopūstas)

                                                —

                                                Palmiškųjų kopūstų grupė

                                                —

                                                Portugalinių kopūstų grupė (Portugalinis kopūstas)

                                       Brassica rapa L.

                                                —

                                                Kininių kopūstų grupė

                                                —

                                                Ropių grupė

                                       Capsicum annuum L. (Vienametė paprika)

                                                —

                                                visos veislės

                                       Cichorium endivia L. (Salotinė trūkažolė)

                                                —

                                                visos veislės

                                       Cichorium intybus L.

                                                —

                                                Gūžinių trūkažolių grupė

                                                —

                                                Lapinių trūkažolių grupė (Paprastoji trūkažolė arba garbiniuotoji trūkažolė)

                                                —

                                                Pramoninių (šakniavaisinių) trūkažolių grupė

                                       Citrullus lanatus (Thunb.) Matsum. et Nakai (Tikrasis arbūzas)

                                                —

                                                visos veislės

                                       Cucumis melo L. (Melionas)

                                                —

                                                visos veislės

                                       Cucumis sativus L.

                                                —

                                                Paprastųjų ilgavaisių agurkų grupė

                                                —

                                                Paprastųjų trumpavaisių agurkų grupė

                                       Cucurbita maxima Duchesne (Didysis moliūgas)

                                                —

                                                visos veislės

                                       Cucurbita pepo L. (Paprastasis moliūgas, įskaitant subrendusius moliūgus ir kiaušininius aguročius, arba cukinija, įskaitant jaunus kiaušininius aguročius)

                                                —

                                                visos veislės

                                       Cynara cardunculus L.

                                                —

                                                Daržovinių artišokų grupė

                                                —

                                                Dygiųjų artišokų grupė

                                       Daucus carota L. (Paprastoji morka ir pašarinė morka)

                                                —

                                                visos veislės

                                       Foeniculum vulgare Mill. (Paprastasis pankolis)

                                                —

                                                Azorinių pankolių grupė

                                       Lactuca sativa L. (Sėjamoji salota)

                                                —

                                                visos veislės

                                       Solanum lycopersicum L. (Valgomasis pomidoras)

                                                —

                                                visos veislės

                                       Petroselinum crispum (Mill.) Nyman ex A. W. Hill

                                                —

                                                Lapinių petražolių grupė

                                                —

                                                Šakninių petražolių grupė

                                       Phaseolus coccineus L. (Raudonžiedė pupelė)

                                                —

                                                visos veislės

                                       Phaseolus vulgaris L.

                                                —

                                                Žemaūgių pupelių grupė

                                                —

                                                Vijoklinių pupelių grupė

                                       Pisum sativum L.

                                                —

                                                Gliaudomųjų žirnių grupė

                                                —

                                                Raukšlėtųjų žirnių grupė

                                                —

                                                Cukrinių žirnių grupė

                                       Raphanus sativus L.

                                                —

                                                Ridikėlių grupė

                                                —

                                                Juodųjų ridikų grupė

                                       Rheum rhabarbarum L. (Rabarbaras)

                                                —

                                                visos veislės

                                       Scorzonera hispanica L. (Valgomoji gelteklė)

                                                —

                                                visos veislės

                                       Solanum melongena L. (Baklažanas)

                                                —

                                                visos veislės

                                       Spinacia oleracea L. (Daržinis špinatas)

                                                —

                                                visos veislės

                                       Valerianella locusta (L.) Laterr. (Salotinė sultenė)

                                                —

                                                visos veislės

                                       Vicia faba L. (Pupa)

                                                —

                                                visos veislės

                                       Zea mays L.

                                                —

                                                Cukrinių kukurūzų grupė

                                                —

                                                Kietųjų kukurūzų grupė

                              Visi pirmiau išvardytų rūšių ir grupių hibridai.“;

                        2)

                        II priedo 3 punkto a papunktyje pateiktos lentelės pirmojoje skiltyje visi įrašai, esantys tarp „Asparagus officinalis“ ir „Cichorium endivia“, pakeičiami taip:

                                    „Beta vulgaris (burokėlių grupė)

                                       Beta vulgaris (išskyrus burokėlių grupę)

                                       Brassica oleracea (žiedinių kopūstų grupė)

                                       Brassica oleracea (išskyrus žiedinių kopūstų grupę)

                                       Brassica rapa (kininių kopūstų grupė)

                                       Brassica rapa (ropių grupė)

                                       Capsicum annuum

                                       Cichorium intybus (gūžinių trūkažolių grupė, lapinių trūkažolių grupė)

                                       Cichorium intybus (pramoninių (šakniavaisinių) trūkažolių grupė)“;

                        3)

                        III priedo 2 punkte pateiktos lentelės pirmoje skiltyje visi įrašai, esantys tarp „Capsicum annuum“ ir „Cichorium endivia“, pakeičiami taip:

                                    „Cichorium intybus (gūžinių trūkažolių grupė, lapinių trūkažolių grupė)

                                       Cichorium intybus (pramoninių (šakniavaisinių) trūkažolių grupė)“.

                  B DALIS

                     „II PRIEDAS

                        Genčių ir rūšių, minimų 1 straipsnio 2 dalyje, sąrašas

                                    Allium cepa L.

                                                Cepa grupė (Valgomasis svogūnas)

                                                Aggregatum grupė (Valgomasis svogūnėlis)

                                    Allium fistulosum L. (Tuščialaiškis česnakas)

                                             visos veislės

                                    Allium porrum L. (Daržinis poras)

                                             visos veislės

                                    Allium sativum L. (Valgomasis česnakas)

                                             visos veislės

                                    Allium schoenoprasum L. (Laiškinis česnakas)

                                             visos veislės

                                    Anthriscus cerefolium (L.) Hoffm. (Daržinis builis)

                                             visos veislės

                                    Apium graveolens L.

                                             Lapkotinių salierų grupė

                                             Gumbinių salierų grupė

                                    Asparagus officinalis L. (Vaistinis smidras)

                                             visos veislės

                                    Beta vulgaris L.

                                             Burokėlių grupė (Raudonasis burokėlis)

                                             Tankiųjų lapinių burokėlių grupė (Lapinis burokėlis arba mangoldas)

                                    Brassica oleracea L.

                                             Lapinių kopūstų grupė

                                             Žiedinių kopūstų grupė

                                             Gūžinių kopūstų grupė (Raudongūžis kopūstas ir baltagūžis kopūstas)

                                             Briuselinių kopūstų grupė

                                             Ropinių kopūstų grupė

                                             Savojinių kopūstų grupė

                                             Brokolinių kopūstų grupė (Brokolinis kopūstas)

                                             Palmiškųjų kopūstų grupė

                                             Portugalinių kopūstų grupė (Portugalinis kopūstas)

                                    Brassica rapa L.

                                             Kininių kopūstų grupė

                                             Ropių grupė

                                    Capsicum annuum L. (Vienametė paprika)

                                             visos veislės

                                    Cichorium endivia L. (Salotinė trūkažolė)

                                             visos veislės

                                    Cichorium intybus L.

                                             Gūžinių trūkažolių grupė

                                             Lapinių trūkažolių grupė (Paprastoji trūkažolė arba garbiniuotoji trūkažolė)

                                             Pramoninių (šakniavaisinių) trūkažolių grupė

                                    Citrullus lanatus (Thunb.) Matsum. et Nakai (Tikrasis arbūzas)

                                             visos veislės

                                    Cucumis melo L. (Melionas)

                                             visos veislės

                                    Cucumis sativus L.

                                             Paprastųjų ilgavaisių agurkų grupė

                                             Paprastųjų trumpavaisių agurkų grupė

                                    Cucurbita maxima Duchesne (Didysis moliūgas)

                                             visos veislės

                                    Cucurbita pepo L. (Paprastasis moliūgas, įskaitant subrendusius moliūgus ir kiaušininius aguročius, arba cukinija, įskaitant jaunus kiaušininius aguročius)

                                             visos veislės

                                    Cynara cardunculus L.

                                             Daržovinių artišokų grupė

                                             Dygiųjų artišokų grupė

                                    Daucus carota L. (Paprastoji morka ir pašarinė morka)

                                             visos veislės

                                    Foeniculum vulgare Mill. (Paprastasis pankolis)

                                             Azorinių pankolių grupė

                                    Lactuca sativa L. (Sėjamoji salota)

                                             visos veislės

                                    Solanum lycopersicum L. (Valgomasis pomidoras)

                                             visos veislės

                                    Petroselinum crispum (Mill.) Nyman ex A. W. Hill

                                             Lapinių petražolių grupė

                                             Šakninių petražolių grupė

                                    Phaseolus coccineus L. (Raudonžiedė pupelė)

                                             visos veislės

                                    Phaseolus vulgaris L.

                                             Žemaūgių pupelių grupė

                                             Vijoklinių pupelių grupė

                                    Pisum sativum L.

                                             Gliaudomųjų žirnių grupė

                                             Raukšlėtųjų žirnių grupė

                                             Cukrinių žirnių grupė

                                    Raphanus sativus L.

                                             Ridikėlių grupė

                                             Juodųjų ridikų grupė

                                    Rheum rhabarbarum L. (Rabarbaras)

                                             visos veislės

                                    Scorzonera hispanica L. (Valgomoji gelteklė)

                                             visos veislės

                                    Solanum melongena L. (Baklažanas)

                                             visos veislės

                                    Spinacia oleracea L. (Daržinis špinatas)

                                             visos veislės

                                    Valerianella locusta (L.) Laterr. (Salotinė sultenė)

                                             visos veislės

                                    Vicia faba L. (Pupa)

                                             visos veislės

                                    Zea mays L.

                                             Cukrinių kukurūzų grupė

                                             Kietųjų kukurūzų grupė.

               “
            C DALIS
            Direktyvos 93/61/EEB priedo lentelės pirmoji skiltis „Gentis arba rūšis“ iš dalies keičiama taip:

                        a)

                        žodžiai „Allium ascalonicum“ pakeičiami žodžiais „Allium cepa – Aggregatum grupė“;

                        b)

                        žodžiai „Allium cepa“ pakeičiami žodžiais „Allium cepa – Cepa grupė“;

                        c)

                        žodžiai „Brassica pekinensis“ pakeičiami žodžiais „Brassica rapa – kininių kopūstų grupė“;

                        d)

                        žodžiai „Lycopersicon lycopersicum“ pakeičiami žodžiais „Solanum lycopersicum“.


title: Komisijos deleguotoji direktyva (ES) 2019/1845 2019 m. rugpjūčio 8 d. kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria bis(2-etilheksil)ftalatą leidžiama naudoti tam tikrose guminėse sudedamosiose dalyse, naudojamose variklio sistemose (Tekstas svarbus EEE)

text:
5.11.2019

                  LT

                  Europos Sąjungos oficialusis leidinys

                  L 283/38

         KOMISIJOS DELEGUOTOJI DIREKTYVA (ES) 2019/1845
         2019 m. rugpjūčio 8 d.
         kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria bis(2-etilheksil)ftalatą leidžiama naudoti tam tikrose guminėse sudedamosiose dalyse, naudojamose variklio sistemose

               (Tekstas svarbus EEE)

         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
         kadangi:

                     (1)

                     Direktyva 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų tos direktyvos II priede išvardytų pavojingų medžiagų. Tas reikalavimas netaikomas Direktyvos 2011/65/ES III priede išvardytoms reikmėms;

                     (2)

                     įvairios elektros ir elektroninės įrangos kategorijos, kurioms taikoma Direktyva 2011/65/ES, išvardytos tos direktyvos I priede;

                     (3)

                     bis(2-etilheksil)ftalatas yra ribojama, į Direktyvos 2011/65/ES II priedą įtraukta cheminė medžiaga. 2017 m. birželio 29 d. Komisija pagal Direktyvos 2011/65/ES 5 straipsnio 3 dalį pateiktą prašymą į tos direktyvos III priedą įtraukti naują išimtį – leisti naudoti DEHP guminėse dalyse, kaip antai žiediniuose tarpikliuose, sandarikliuose, vibracijos slopintuvuose, tarpikliuose, žarnelėse, įvorėse ir kamšteliuose, naudojamuose variklio sistemose, įskaitant išmetimo sistemas ir turbokompresorius, skirtose naudoti ne tik vartotojams skirtoje įrangoje (toliau – prašoma išimtis);

                     (4)

                     vertinant prašomą išimtį, be kita ko, pagal Direktyvos 2011/65/ES 5 straipsnio 7 dalį konsultuotasi su suinteresuotaisiais subjektais;

                     (5)

                     DEHP dedama į gumines medžiagas kaip plastifikatoriaus siekiant užtikrinti jų lankstumą. Guminės sudedamosios dalys naudojamos kaip lanksčiosios jungtys tarp variklio sistemų dalių ir užtikrina apsaugą nuo nuotėkio, variklio dalių sandarumą ir apsaugą nuo vibracijos ar purvo bei skysčių per variklių naudojimo laiką;

                     (6)

                     šiuo metu rinkoje nėra pakaitalų be DEHP, kurie būtų pakankamai patikimi naudoti varikliuose toms reikmėms, kurioms reikalingas ilgaamžiškumas ir tokios savybės kaip atsparumas bet kokiai kontaktinei medžiagai (pvz., degalams, tepalams, aušinimo skysčiui, dujoms, purvui), temperatūrai ir vibracijai;

                     (7)

                     dėl patikimų pakaitalų stokos DEHP pakeisti arba jo atsisakyti tam tikrose guminėse sudedamosiose dalyse, naudojamose variklio sistemose, moksliškai ir techniškai vis dar neįmanoma. Prašoma išimtis yra suderinama su Europos Parlamento ir Tarybos reglamentu (EB) Nr. 1907/2006 (2) ir ją taikant nebus susilpninta juo užtikrinama aplinkos ir sveikatos apsauga;

                     (8)

                     todėl tikslinga suteikti prašomą išimtį ir reikmes, kurias ji apima, susijusias su Direktyvos 2011/65/ES I priede nustatyta 11 kategorijos elektros ir elektronine įranga, įtraukti į Direktyvos 2011/65/ES III priedą;

                     (9)

                     pagal Direktyvos 2011/65/ES 4 straipsnio 3 dalį ir 5 straipsnio 2 dalies pirmą pastraipą išimtis turėtų būti suteikta ilgiausiam 5 metų laikotarpiui, prasidedančiam 2019 m. liepos 22 d. Atsižvelgiant į nuolatinių pastangų, dedamų siekiant rasti patikimų pakaitalų, rezultatus, mažai tikėtina, kad dėl išimties taikymo trukmės bus padarytas neigiamas poveikis inovacijoms;

                     (10)

                     todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

            1 straipsnis
            Direktyvos 2011/65/ES III priedas iš dalies keičiamas pagal šios direktyvos priedą.

            2 straipsnis

               1.   Valstybės narės ne vėliau kaip 2020 m. Balandžio 30 d priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
               Tas nuostatas jos taiko nuo 2020 m. Gegužes 1 d.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            4 straipsnis
            Ši direktyva skirta valstybėms narėms.

            Priimta Briuselyje 2019 m. rugpjūčio 8 d.

                  Komisijos vardu

                  Pirmininkas

               Jean-Claude JUNCKER

            (1)  OL L 174, 2011 7 1, p. 88.

            (2)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą (OL L 396, 2006 12 30, p. 1).

            PRIEDAS
            Į Direktyvos 2011/65/EB III priedą įrašomas 43 punktas:

                           „43

                           Bis(2-etilheksil)ftalatas guminėse sudedamosiose dalyse, naudojamose variklių sistemose, skirtose naudoti ne tik vartotojams skirtoje įrangoje, su sąlyga, kad jokios plastifikuotos medžiagos nesiliečia su žmogaus gleivine ir nėra ilgalaikio sąlyčio su žmogaus oda, o bis(2-etilheksil)ftalato koncentracija neviršija:

                                       a)

                                       30 % gumos masės

                                                   i)

                                                   tarpiklių dangose;

                                                   ii)

                                                   vientisos gumos tarpikliuose arba

                                                   iii)

                                                   guminėse sudedamosiose dalyse, naudojamose bent iš trijų sudedamųjų dalių sudarytuose mechanizmuose, kurie veikia varomi elektros, mechaninės arba hidraulinės energijos ir yra pritvirtinti prie variklio.

                                       b)

                                       10 % gumos masės guminėse sudedamosiose dalyse, nenurodytose a papunktyje.

                                 Šiame įraše „ilgalaikis sąlytis su žmogaus oda“ reiškia nepertraukiamą daugiau kaip 10 minučių trukmės sąlytį arba 30 minučių trukmės sąlytį su pertraukomis per parą.

                           Taikoma 11 kategorijai ir nustoja galioti 2024 m. liepos 21 d.“


title: Komisijos deleguotoji direktyva (ES) 2019/1846 2019 m. rugpjūčio 8 d. kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti tam tikruose vidaus degimo varikliuose naudojamuose lydmetaliuose (Tekstas svarbus EEE)

text:
5.11.2019

                  LT

                  Europos Sąjungos oficialusis leidinys

                  L 283/41

         KOMISIJOS DELEGUOTOJI DIREKTYVA (ES) 2019/1846
         2019 m. rugpjūčio 8 d.
         kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti tam tikruose vidaus degimo varikliuose naudojamuose lydmetaliuose

            (Tekstas svarbus EEE)

         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
         kadangi:

                     (1)

                     Direktyva 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų tos direktyvos II priede išvardytų pavojingų medžiagų. Tas reikalavimas netaikomas Direktyvos 2011/65/ES III priede išvardytoms reikmėms;

                     (2)

                     įvairios elektros ir elektroninės įrangos kategorijos, kurioms taikoma Direktyva 2011/65/ES, išvardytos tos direktyvos I priede;

                     (3)

                     švinas yra ribojama cheminė medžiaga, nurodyta Direktyvos 2011/65/ES II priede. 2017 m. birželio 29 d. Komisija pagal Direktyvos 2011/65/ES 5 straipsnio 3 dalį gavo prašymą į tos direktyvos III priedą įtraukti išimtį, kuria būtų leidžiama naudoti šviną lydmetaliuose, kurie naudojami jutikliuose, vykdikliuose ir variklio valdymo blokuose, naudojamuose ne tik vartotojams skirtoje įrangoje naudojamų vidaus degimo variklių sistemoms, įskaitant turbokompresorius ir išmetamųjų teršalų kontrolės sistemas, stebėti ir kontroliuoti (toliau – prašoma išimtis);

                     (4)

                     vertinant prašomą išimtį, be kita ko, pagal Direktyvos 2011/65/ES 5 straipsnio 7 dalį konsultuotasi su suinteresuotaisiais subjektais;

                     (5)

                     kiekviename į prašomos išimties taikymo sritį patenkančiame variklyje yra tam tikrų tipų jutiklių, vykdiklių ir variklio valdymo blokas, kuriais stebimi ir kontroliuojami jo išmetamieji teršalai siekiant užtikrinti atitiktį Europos Parlamento ir Tarybos reglamentui (ES) 2016/1628 (2). Tokiuose varikliuose ir išmetimo sistemose bei šalia jų gali susidaryti tokios ekstremalios sąlygos (aukšta temperatūra, vibracijos lygiai), kad lydmetalio jungtys gali nutrūkti anksčiau laiko;

                     (6)

                     šiuo metu švino naudojimo srityse, kurias apima prašoma išimtis, reikia daugiau laiko bandymams siekiant įsitikinti, ar esami bešviniai pakaitalai yra patikimi;

                     (7)

                     dėl patikimų alternatyvų stokos moksliškai ir techniškai neįmanoma tam tikruose degimo varikliuose atsisakyti švino ar jį pakeisti kuo nors kitu. Prašoma išimtis yra suderinama su Europos Parlamento ir Tarybos reglamentu (EB) Nr. 1907/2006 (3) ir ją taikant nebus susilpninta juo užtikrinama aplinkos ir sveikatos apsauga;

                     (8)

                     todėl tikslinga suteikti prašomą išimtį ir reikmes, kurias ji apima, susijusias su Direktyvos 2011/65/ES I priede nustatyta 11 kategorijos elektros ir elektronine įranga, įtraukti į Direktyvos 2011/65/ES III priedą;

                     (9)

                     pagal Direktyvos 2011/65/ES 4 straipsnio 3 dalį ir 5 straipsnio 2 dalies pirmą pastraipą išimtis turėtų būti suteikta ilgiausiam 5 metų laikotarpiui, prasidedančiam 2019 m. liepos 22 d. Atsižvelgiant į nuolatinių pastangų rasti patikimą pakaitalą rezultatus, mažai tikėtina, kad dėl išimties taikymo trukmės bus padarytas neigiamas poveikis inovacijoms;

                     (10)

                     todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

            1 straipsnis
            Direktyvos 2011/65/ES III priedas iš dalies keičiamas pagal šios direktyvos priedą.

            2 straipsnis

               1.   Valstybės narės ne vėliau kaip [paskutinė 5-to mėnesio po šios direktyvos įsigaliojimo diena] priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
               Tas nuostatas jos taiko nuo [paskutinė 5-to mėnesio po šios direktyvos įsigaliojimo diena + 1 diena].
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            4 straipsnis
            Ši direktyva skirta valstybėms narėms.

            Priimta Briuselyje 2019 m. rugpjūčio 8 d.

                  Komisijos vardu

                  Pirmininkas

               Jean-Claude JUNCKER

            (1)  OL L 174, 2011 7 1, p. 88.

            (2)  2016 m. rugsėjo 14 d. Europos Parlamento ir Tarybos reglamentas (ES) 2016/1628 dėl reikalavimų, susijusių su ne keliais judančių mechanizmų vidaus degimo variklių dujinių ir kietųjų dalelių išmetamųjų teršalų ribinėmis vertėmis ir tipo patvirtinimu, kuriuo iš dalies keičiami reglamentai (ES) Nr. 1024/2012 ir (ES) Nr. 167/2013 ir iš dalies keičiama bei panaikinama Direktyva 97/68/EB (OL L 252, 2016 9 16, p. 53).

            (3)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą (OL L 396, 2006 12 30, p. 1).

            PRIEDAS
            Į Direktyvos 2011/65/ES III priedą įrašomas šis 44 punktas:

                           „44

                           Švinas lydmetaliuose, kurie naudojami jutikliuose, vykdikliuose ir variklio valdymo blokuose, naudojamuose degimo varikliuose, kuriems taikomas Europos Parlamento ir Tarybos reglamentas (ES) 2016/1628 (*1) ir kurie įmontuoti į profesionalams skirtą, tačiau neprofesionalių naudotojų taip pat naudojamą fiksuotoje padėtyje veikiančią įrangą.

                           Taikoma 11 kategorijai ir nustoja galioti 2024 m. liepos 21 d.

               (*1)  2016 m. rugsėjo 14 d. Europos Parlamento ir Tarybos reglamentas (ES) 2016/1628 dėl reikalavimų, susijusių su ne keliais judančių mechanizmų vidaus degimo variklių dujinių ir kietųjų dalelių išmetamųjų teršalų ribinėmis vertėmis ir tipo patvirtinimu, kuriuo iš dalies keičiami reglamentai (ES) Nr. 1024/2012 ir (ES) Nr. 167/2013 ir iš dalies keičiama bei panaikinama Direktyva 97/68/EB (OL L 252, 2016 9 16, p. 53).“


title: 2019 m. sausio 16 d. Komisijos įgyvendinimo direktyva (ES) 2019/68, kuria pagal Tarybos direktyvą 91/477/EEB dėl ginklų įsigijimo ir laikymo kontrolės nustatomos techninės šaunamųjų ginklų ir jų pagrindinių dalių žymėjimo specifikacijos (Tekstas svarbus EEE.)

text:
17.1.2019

                  LT

                  Europos Sąjungos oficialusis leidinys

                  L 15/18

         KOMISIJOS ĮGYVENDINIMO DIREKTYVA (ES) 2019/68
         2019 m. sausio 16 d.
         kuria pagal Tarybos direktyvą 91/477/EEB dėl ginklų įsigijimo ir laikymo kontrolės nustatomos techninės šaunamųjų ginklų ir jų pagrindinių dalių žymėjimo specifikacijos
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1991 m. birželio 18 d. Tarybos direktyvą 91/477/EEB dėl ginklų įsigijimo ir laikymo kontrolės (1), ypač į jos 4 straipsnio 2a dalį,
         kadangi:

                     (1)

                     pagal Direktyvos 91/477/EEB 4 straipsnio 1 dalį valstybės narės įpareigojamos užtikrinti, kad rinkai pateikti šaunamieji ginklai ir jų pagrindinės dalys (ir integruotos į ginklą, ir atskiros) būtų pažymėti aiškiu, nenusitrinančiu ir unikaliu žymeniu. Tos direktyvos 4 straipsnio 2 dalyje apibrėžiama, kokia informacija turi būti įtraukta į žymenį, siekiant padidinti šaunamųjų ginklų ir jų pagrindinių dalių atsekamumą ir palengvinti jų laisvą judėjimą. Kai pagrindinė dalis yra labai maža, ji žymima tik serijos numeriu arba raidiniu–skaitiniu ar skaitmeniniu kodu. Pagal tos direktyvos 4 straipsnio 4 dalį reikalaujama, kad valstybės narės tvarkytų duomenų kaupimo sistemą, kurioje būtų registruojama visa informacija, kurios reikia šaunamiesiems ginklams atsekti ir identifikuoti, įskaitant informaciją apie šaunamųjų ginklų ir pagrindinių dalių žymėjimą ir informaciją apie bet kokį šaunamojo ginklo perdarymą ar pakeitimą, kurį atlikus keičiasi jo kategorija ar pakategorė, pavyzdžiui, informacija apie pagrindinę dalį pakeitusį ar perdariusį subjektą;

                     (2)

                     jeigu įvyksta perdavimas iš valstybinių atsargų nuolatiniam civiliniam naudojimui, žymenyje taip pat turi būti nurodyta perduodančiojo subjekto tapatybė. Išskyrus atvejus, kai tapatybė jau yra nurodyta esamame žymenyje, ji turi būti nurodoma, kai įvyksta perdavimas civiliniam naudojimui;

                     (3)

                     pagal Direktyvą 91/477/EEB valstybės narės taip pat įpareigojamos užtikrinti, kad kiekvienos elementarios sukomplektuotų šaudmenų pakuotės žymenyje būtų nurodytas gamintojo pavadinimas, partijos identifikacinis numeris, kalibras ir šaudmenų tipas. Atsižvelgiant į dabartinę rinkos praktiką dėl šaudmenų pakuočių ir į dabartines technologijas, šiuo metu nėra būtina nustatyti tokio žymėjimo techninių specifikacijų. Todėl ši direktyva turėtų būti taikoma tik šaunamųjų ginklų ir jų pagrindinių dalių (įskaitant labai mažas pagrindines dalis) žymėjimui;

                     (4)

                     siekiant padidinti šaunamųjų ginklų ir jų pagrindinių dalių atsekamumą, labai svarbu nustatyti žymenų šrifto dydį. Todėl techninėse specifikacijose turėtų būti nustatytas šrifto dydžio reikalavimas, kurio valstybės narės turėtų laikytis nustatydamos šrifto dydį nacionalinėje teisėje;

                     (5)

                     atsižvelgiant į Jungtinių Tautų tarptautinį šaulių ginklų kontrolės standartą (ISACS) dėl žymėjimo ir įrašų saugojimo, turėtų būti reikalaujama, kad rėmai ir uoksai, pagaminti iš nemetalinių medžiagų, dėl kurių žymenys gali tapti neryškiais arba nusitrinti (pavyzdžiui, iš tam tikrų kategorijų polimerų pagaminti rėmai arba uoksai), būtų žymimi metalinėje plokštelėje, kuri yra visam laikui pritvirtinta prie rėmo arba uokso medžiagos. Valstybėms narėms turėtų būti leidžiama naudoti ir kitus metodus, pavyzdžiui, giluminį lazerinį graviravimą, kuriais būtų užtikrinta, kad iš nemetalinių medžiagų pagamintų rėmų ir uoksų žymenys būtų atitinkamai aiškūs ir nenutrinami;

                     (6)

                     tam, kad šaunamuosius ginklus ir jų sudėtines dalis būtų lengviau atsekti valstybių narių duomenų kaupimo sistemose, turėtų būti reikalaujama, kad valstybės narės, spręsdamos dėl šaunamiesiems ginklams ir jų sudėtinėms dalims žymėti naudotinos abėcėlės ar abėcėlių, pasirinktų tik lotynų, kirilicos arba graikų abėcėlę. Kalbant apie skaitmenų sistemas šaunamiesiems ginklams ir jų sudėtinėms dalims žymėti, valstybių narių pasirinkimas turėtų būti apribotas arabiškąja ir romėniškąja skaitmenų sistema;

                     (7)

                     ši direktyva nepažeidžia Direktyvos 91/477/EEB 3 straipsnio;

                     (8)

                     remiantis 2011 m. rugsėjo 28 d. bendru valstybių narių ir Komisijos politiniu pareiškimu dėl aiškinamųjų dokumentų (2), valstybės narės įsipareigojo pagrįstais atvejais prie pranešimų apie perkėlimo į nacionalinę teisę priemones pridėti vieną ar daugiau dokumentų, kuriuose paaiškinamos direktyvos sudėtinių dalių ir nacionalinių perkėlimo priemonių atitinkamų dalių sąsajos;

                     (9)

                     šioje direktyvoje nustatytos priemonės atitinka Direktyvos 91/477/EEB 13b straipsnio 1 dalimi įsteigto komiteto nuomonę,

               PRIĖMĖ ŠIĄ DIREKTYVĄ:

            1 straipsnis
            Taikymo sritis
            Ši direktyva taikoma šaunamiesiems ginklams ir jų pagrindinėms dalims, tačiau ji netaikoma elementarioms sukomplektuotų šaudmenų pakuotėms.

            2 straipsnis
            Techninės šaunamųjų ginklų ir jų sudėtinių dalių žymėjimo specifikacijos
            Valstybės narės užtikrina, kad pagal Direktyvos 91/477/EEB 4 straipsnį reikalaujamas žymėjimas atitiktų šios direktyvos priede nustatytas technines specifikacijas.

            3 straipsnis
            Nuostatos dėl perkėlimo į nacionalinę teisę

               1.   Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi ne vėliau kaip nuo 2020 m. sausio 17 d. Apie tai jos nedelsdamos praneša Komisijai.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            4 straipsnis
            Įsigaliojimas
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            5 straipsnis
            Adresatai
            Ši direktyva skirta valstybėms narėms.

            Priimta Briuselyje 2019 m. sausio 16 d.

                  Komisijos vardu

                  Pirmininkas

               Jean-Claude JUNCKER

            (1)  OL L 256, 1991 9 13, p. 51.

            (2)  OL C 369, 2011 12 17, p. 14.

            PRIEDAS

               Techninės šaunamųjų ginklų ir jų pagrindinių dalių žymėjimo specifikacijos

                        1.

                        Žymenyje naudojamas valstybės narės nustatytas šrifto dydis. Kiekvienos valstybės narės nustatytas dydis arba mažiausias dydis yra bent 1,6 mm. Prireikus gali būti naudojamas mažesnis šrifto dydis pagrindinėms dalims, kurios yra per mažos, kad būtų pažymėtos laikantis Direktyvos 91/477/EEB 4 straipsnio reikalavimų, žymėti.

                        2.

                        Rėmai arba uoksai, pagaminti iš valstybės narės nurodytos nemetalinės medžiagos, žymimi metalinėje plokštelėje, kuri yra visam laikui pritvirtinta prie rėmo arba uokso medžiagos taip, kad:

                                    a)

                                    plokštelės nebūtų galima lengvai arba iš karto nuimti ir

                                    b)

                                    pašalinus plokštelę būtų suardyta rėmo arba uokso dalis.

                              Valstybės narės taip pat gali leisti naudoti kitus tokių rėmų ar uoksų žymėjimo metodus, jeigu jais užtikrinama, kad žymenys būtų atitinkamai ryškūs ir nenutrinami.
                        Spręsdamos, kurias nemetalines medžiagas nurodyti šios specifikacijos tikslais, valstybės narės atsižvelgia į tai, kiek dėl tos medžiagos gali rizika, kad žymuo taps neryškiu arba nusitrins.

                        3.

                        Žymenyje naudojama valstybės narės nustatyta abėcėlė. Valstybės narės nustatyta abėcėlė ar abėcėlės yra lotynų, kirilicos arba graikų abėcėlė.

                        4.

                        Žymenyje naudojama valstybės narės nustatyta skaitmenų sistema. Valstybės narės nustatyta skaitmenų sistema yra arabiškoji arba romėniškoji.